钦定古今图书集成/明伦汇编/氏族典/第026卷 > 《王应麟姓氏急就篇》 > 洪福源〈父大宣〉
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪福源〈父大宣〉

按《元史洪福源传》，“福源，其先中国人。唐遣才子八人
往教高丽，洪其一也。子孙世贵于三韩，名所居曰唐
城。父大宣以都领镇麟州，福源为神骑都领，因家焉。
岁丙子，金源、契丹九万馀众窜入高丽，夺江东城池
据之。戊寅，太祖命哈赤吉、札剌将兵追讨，大宣迎降，
与哈赤吉等共击之，降其元帅赵忠。壬午，又遣著古”
与等窥觇虚实，还遇害。辛卯，太宗命将撒礼塔讨之。
福源率先附州县之民，并力攻未附者，进至王京，高
丽王请降，遂置王京及州县达鲁花赤七十二人以
镇之。师还，高丽复叛，太宗复遣撒礼塔将兵来讨，福
源尽率所部合攻之，至王京处仁城，撒礼塔中流矢
卒，其副帖哥引兵还，唯福源留屯。癸巳，高丽悉众来
攻西京，屠其民，劫大宣以东。福源遂尽以所招集北
界之众来归，处于辽阳、沈阳之间。帝嘉其忠，特赐金
符，为“管领归附高丽军民长官”，仍令招讨本国未附
人民。乙未，帝命唐古拔都儿与福源进讨。己亥，入朝，
赐以铠甲弓矢及金织文段、金银器、金鞍勒等。乙巳，
定宗命阿母罕将兵与福源共拔威州。宪宗即位，改
授虎符，仍为前后归附高丽军民长官。癸丑，从诸王耶虎攻禾山、东州、春州、三角山、杨根、天龙等城，拔之。
甲寅，与札剌台合兵攻光州、安城、忠州、元凤、珍原、甲、
向玉果等城，又拔之。戊午，福源遣其子茶丘从札剌
台军。会高丽族子王𬘯入质，阴欲并统本国，归顺人
民。谮福源于帝，遂见杀。年五十三。后赠嘉议大夫、沈
阳侯，谥“忠宪。”